Sarlós Boldogasszony gyalogos zarándoklat
Sümegről Balatonalmádiba
2018. jún. 29. - júl 2. (kb. 95 km)

Kérjük, a jelentkezési lapot az alábbi címre szíveskedjen megküldeni (postán vagy e-mailben). Ha jelentkezett, a zarándoklat előtt írásban ismertetjük a részletesebb tudnivalókat. Címünk:
Sümeg-Almádi Zarándoklat / Vásárhelyi Dániel,
8200 Veszprém, Sorház u. 1/b.
E-mail: tihanycursillo@gmail.com

Jelentkezési lap a Sarlós Boldogasszony zarándoklatra

Kérjük, jelölje meg a napot és a helyszínt, ahol csatlakozni kíván a zarándoklathoz, majd a kitöltött adatlapot küldje el a fenti címre!

 jún. 28., Sümeg	 jún 29., Sümeg	 jún. 30., Káptalantóti
 júl. 1., Óbudavár	 júl. 2., Balatonarács
1.  Név: 
2.  Leánykori név: 
3.  Lakcím (irányítószám, város, utca, házszám, emelet, ajtó)

4.  Telefonszám (körzetszámmal): 
5.  E-mail:
6.  Születési idő: 
7.  Foglalkozás:
8.  Vallás:
9.  Családi állapot:			gyermekek száma: 
10. Házastárs neve:
11. Honnan értesült a zarándoklatról?:
12. Speciális szükséglet (diéta, stb.):

Kelt:					aláírás
Röviden a zarándoklatról
 
15 évvel ezelőtt, a szeptemberi Balatonalmádi-Sümeg gyalogos zarándoklattal kezdődött el a hazai zarándoklás újjászületése. Ekkor kaptuk meg a Lélektől ajándékul a Mária Út álmát is. 2017 után pedig már másodszor hívjuk szeretettel nyár eleji zarándoklatra is a testvéreket ezen a gyönyörű tájon: a Sümeg-Balatonalmádi útvonalon négy nap alatt jutunk el Szűz Máriától a magyar Szent Család ereklyéit őrző Balatonalmádi Szent Jobb kápolnához (össztáv: ~95 km).

A tervezett program (véglegesítés alatt, még módosulhat):
FAKULTATÍV: jún. 28. cs. este: megérkezés Sümegre (egyénileg, fakultatív) ahol az első éjszakai szállás és vacsora lesz azoknak, akik nem reggel érkeznek. A szállás és az étkezés költségeit mindenki maga rendezi.
Jún. 29. p.: Zarándok-Szentmise reggel 7 órakor a Kegytemplomban; indulás: 8-kor. Az Uzsai Csarabos Természetvédelmi területen keresztül, a Mária Út útvonalán érkezünk meg Tapolcára, ahol a Nagyboldogasszony-templomnál agapéval fogadnak minket. Délután a Gyulakeszit érintve jutunk el Káptalantótiba (összesen kb. 25 km). Szállás és vacsora a Veszprémi Érsekség turistaházában. Nap közben a keresztút állomásait elmélkedjük végig.
Jún. 30. szo.: Indulás: reggel 8-kor Szentbékkálla és a Kőtenger érintésével Köveskálra, ahol Baladincz József atya fogadja a zarándokcsoportot, és tart Szentmisét (gyónási lehetőség is lesz). Innen Monoszló érintésével érkezünk Szentantalfára, ahol a Dobossy pincészetben borkóstolóval fogadnak. Szállás és meleg vacsora az óbudavári Schönstatt központban (napi táv: kb. 24 km).
Júl 1. v.: Indulás: reggel 8-kor. Útvonal: Dörgicse (templomrom) – Aszófő – Tihany - Balatonfüred (kb. 24 km). Tihanyban közös szentséglátogatás és ima, majd az Apátsági Múzeum megtekintése (fakultatív). Innen a Barátlakások érintésével jutunk a hajóállomásra, majd hajóval Balatonfüredre. Szállás és vacsora Balatonarácson.
Júl. 2. h., Sarlós Boldogasszony ünnepe: Hajnali imádságot követően a Csopak – Paloznak - Királykút útvonalon érkezünk a felsőörsi középkori templomhoz. Itt ebéd, majd a Csere-hegy mögött jutunk a balatonalmádi Szent Jobb kápolnához (kb. 20 km). Zárásként imádság a templomban, az élmények megosztása és agapé a plébániaudvarban. Hazautazás egyénileg.
A szálláshelyek esetében Gyulakeszin és Tihanyban szükséges hálózsák és matrac. A teljes programra várhatóan fejenként 19000 Ft-tal kell kalkulálni, mely magába foglalja a szállások, a napi egyszeri meleg étkezés és a csomagokat szállító kísérőkocsi költségeit is (a rövidebb időre csatlakozók költsége 7000 Ft/nap/fő). A szállások befogadóképessége miatt legfeljebb 35 fő jelentkezésére lesz lehetőség!

Imádságos szeretettel várunk minden zarándokolni vágyót:
Szabó Tamás | elnok@mariaradio.hu | +3630 4676444